Politika informačnej bezpečnosti EMM, spol. s r.o.

Spoločnosť EMM spol. s r. o. poskytuje svojim zákazníkom produkty a služby v oblastiach:

* dodávanie a servis informačných systémov,
* projektovanie a implementácia bezpečnostných systémov.

Politika bezpečnosti je strategickým dokumentom, v ktorom spoločnosť deklaruje záujem, presadiť systém riadenia informačnej bezpečnosti do správy a výkonu všetkých činností spojených s konfiguráciou a správou zariadení perimetra a používania informačných systémov spracúvajúcich osobné údaje v spoločnosti  prostredníctvom uplatňovania definovaných zásad.

Zásady politiky bezpečnosti:

1. Do všetkých aspektov podnikateľských aktivít premietať požiadavky na bezpečnosť, hmotné a nehmotné aktíva spoločnosti chrániť pred poškodením alebo zničením a tak podporovať ekonomickú stabilitu spoločnosti.
2. Podporovať kontinuitu obchodných činností a poskytovaných služieb eliminovaním vzniku havarijných stavov a bezpečnostných incidentov. Usilovať sa dosiahnuť rovnováhu ekonomických, bezpečnostných a sociálnych cieľov a túto zohľadniť pri vytváraní hodnôt pre zákazníkov a zamestnancov spoločnosti.
3. V riadení bezpečnosti a v implementovaných systémoch bezpečnosti uplatňovať princíp prevencie, presadzovať technický rozvoj a kvalitu údržby, aplikovať efektívne bezpečnostné mechanizmy.
4. Chrániť duševné vlastníctvo spoločnosti, strategické, obchodné, ekonomické, osobné a technologické informácie v každej forme.
5. Dodržiavať zákony, normy a štandardy platné pre oblasť bezpečnosti.
6. Udržiavať a rozvíjať korektné vzťahy so zákazníkmi, obchodnými partnermi a dodávateľmi - presadzovať pravidlá ochrany spolupráce, plniť zmluvné požiadavky a dodržiavať dohodnuté bezpečnostné opatrenia.
7. Vykonávať pravidelne analýzu rizík a na jej základe rozhodnúť o riadení rizík a akceptácii zostatkového rizika v súlade so strategickými záujmami spoločnosti.
8. Zvyšovať bezpečnostné povedomie a odbornú pripravenosť zamestnancov a pri všetkých činnostiach presadzovať dodržiavanie bezpečnostných zásad.
9. Systém riadenia bezpečnosti v našej spoločnosti udržiavať a zlepšovať prostredníctvom stanovených cieľov a plnením programov na ich realizáciu.

V Bratislave, október 2013

Ing. Jozef Chebeň

konateľ a generálny riaditeľ